**Zăpada magnoliei**

*Alexfirita*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZĂPADA MAGNOLIEI

ALEXANDRA FIRIŢĂ

Zăpada magnoliei va topi deşertul

aşternut în sufletul lumii

şi-n ceas de-nturnare spre brazdă

sămânţa va irumpe-n lumină

mugurii celui de-al treilea timp,

în care mieii vor veni să îmbucure tăcerea

ce s-a aşternut peste trecutul veac,

stau să nască cea frunză şopotitoare

cea răcoare aromitoare de noi universuri

şi ceruri noi ce deschde-vor braţe de lumi

neştiute lumii în decadenţă

revărsa-vor ploi stelare în venele colabate

ale pământului

fauni treziţi din vâltoarea diformă a visului

vor cânta simfonia renaşterii

din grotele nepăsării se vor scurge

acei vanitoşi burbioni ce făceau să putrezească

până şi amintirea ultimului Crist.

Dalbe zapezile de petale în balansul

timpului nealterat de corecţii filozofice

vor ascunde încă o dată adevaruri dureroase

despre dezumanizare

cu ochi exoftalmici greii pământului

vor desluşi legile universului

unde libertatea are valoare absolută

şi nu trebuie perimată şi nici permutată.

Se vor topi până şi ultimii gheţari ai deşertăciunii

şi plecaţi până în talpa pământului

zeii surogat se vor îmbrânci la porta Stixului

pentru un bănuţ datorat lui Caron.

Tace magnolia gatită

cum o dalbă mireasă în faţa altarului

aşteaptă supusă cuvântul profetic al infloririi.

Mieii născuţi de curând trec frontiera

dintre universuri şi vin să pască

imaşul din deşertul nevirtual al facerii lumii.

Din cearcănul vânăt al luminii

Universul îşi adapă veşnicia.